paragraph_text: Aaron Tyler (22. svibnja 1971.), bolje poznat po svom umjetničkom imenu MC Eiht, američki je reper iz Comptona, Kalifornije, Sjedinjenih Američkih Država.<ref>Kevin Morris: MC Eiht o svojoj tetovaži na licu, te o opadanju nasilja u Comptonu VladTV, 21. srpnja 2017. (pristupljeno 15. veljače 2018.)<ref>Profil izvođača - MC Eiht Hip Hop Golden Age (pristupljeno 15. veljače 2018.) Tekstovi mnogih njegovih pjesama temelje se na njegovom životu u Comptonu. Njegovo umjetničko ime djelomično je inspirirano brojem iz umjetničkog imena repera KRS-Onea. Odabrao je riječ Eiht zbog svoje povezanosti s uličnom kulturom i pićem Olde English 800 (8 Ball) te vatrenim oružjem kalibra .38.<ref>Intervju s MC Eihtom Thug Radio, 23. listopada 2004. (pristupljeno 15. veljače 2018.) On je de facto vođa West Coast hip-hop grupe Compton's Most Wanted čiji su ostali članovi njegovi kolege reperi iz Comptona.<ref>Izvođač - MC Eiht Genius (pristupljeno 15. veljače 2018.) To su Boom Bam, Tha Chill, DJ Mike T, DJ Slip i Ant Capone. Također je poznat po svojoj ulozi kao A-Wax u filmu Opasni po društvo iz 1993. godine.<ref>Biografija MC Eihta Last.fm (pristupljeno 15. veljače 2018.)